CELEX: 62008TN0548
Language: et
Date: 2008-12-16 00:00:00
Title: Kohtuasi T-548/08: 16. detsembril 2008 esitatud hagi — Total versus komisjon

21.2.2009   
            
            
               ET
            
            
               Euroopa Liidu Teataja
            
            
               C 44/59
            
         16. detsembril 2008 esitatud hagi — Total versus komisjon
   (Kohtuasi T-548/08)
   (2009/C 44/102)
   Kohtumenetluse keel: prantsuse
   Pooled
   
      Hageja: Total SA (Courbevoie, Prantsusmaa) (esindajad: advokaadid E. Morgan de Rivery ja A. Noël-Baron)
   
      Kostja: Euroopa Ühenduste Komisjon
   Hageja nõuded
   
               —
            
            
               esimese võimalusena tühistada EÜ artikli 230 alusel Euroopa Ühenduste Komisjoni 1. oktoobri 2008. aasta otsus nr C(2008) 5476 lõplik TOTAL SA-d puudutavas osas;
            
         
               —
            
            
               teise võimalusena tühistada EÜ artikli 230 alusel trahv summas 128 163 000 eurot, mis määrati Euroopa Ühenduste Komisjoni 1. oktoobri 2008. aasta otsuse nr C(2008) 5476 lõplik artikli 2 alusel ühiselt ja solidaarselt TOTAL FRANCE-ile ja TOTAL SA-le;
            
         
               —
            
            
               kolmanda võimalusena vähendada EÜ artikli 230 alusel trahvi summas 128 163 000 eurot, mis määrati Euroopa Ühenduste Komisjoni 1. oktoobri 2008. aasta otsuse nr C(2008) 5476 lõplik artikli 2 alusel ühiselt ja solidaarselt TOTAL FRANCE-ile ja TOTAL SA-le;
            
         
               —
            
            
               mõista kohtukulud välja Euroopa Ühenduste Komisjonilt.
            
         Väited ja peamised argumendid
   Käesoleva hagiga palub hageja osaliselt tühistada komisjoni 1. oktoobri 2008. aasta otsuse nr C(2008) 5476 lõplik (asi COMP/39.181 — küünlavaha), milles komisjon tuvastas, et teatud ettevõtjad, sh hageja on rikkunud EÜ artikli 81 lõiget 1 ja EMP lepingu artikli 53 lõiget 1, määrates kindlaks hinnad ja jagatakse parafiinivaha turu Euroopa Majanduspiirkonnas (EMP) ja toorparafiini turu Saksamaal.
   Oma hagi toetuseks esitab hageja üheksa väidet:
   
               —
            
            
               hageja kaitseõiguse ja süütuse presumptsiooni rikkumine, kuna vaidlustatud otsus rikub nende õiguste ratione personae kohaldamisala, kuna uurimise käigus rikuti menetlusnorme ning kuna otsuses on kasutatud ringpõhjendust;
            
         
               —
            
            
               üksteisele vasturääkivad põhjendused seoses i) vajadusega kontrollida, kas emaettevõtjal oli tegelikult oluline mõju oma tütarettevõtja üle, ja ii) sellise kontrolli intensiivsusega, mida emaettevõtja peab oma tütarettevõtja üle omama, et seda saaks emaettevõtjale süüks panna;
            
         
               —
            
            
               nende eeskirjade rikkumine, mis reguleerivad EÜ artikli 81 rikkumiste süükspanemist kontsernides, kuna i) vaidlustatud otsuses on ebaõigesti märgitud, et komisjon ei ole kohustatud nimetama üksikuid oletust ümber lükkavaid asjaolusid, ja ii) vaidlustatud otsus rikub iga tütarettevõtja õigusliku ja majandusliku iseseisvuse põhimõtet, millel põhineb siseriiklik äriühinguõigus;
            
         
               —
            
            
               ilmsed põhjendamisvead, kuna i) TOTAL SA poolt TOTAL FRANCE-i nõukogu liikmete nimetamine ei tugevda olulise mõju oletust, ning ii) TOTAL SA loetletud asjaolude kogum võimaldab vaieldamatult ümber lükata olulise mõju oletuse;
            
         
               —
            
            
               oma võlgade eest vastutamise ja isikliku karistamise põhimõtte ning nulla poena sine lege põhimõtte rikkumine, kuna komisjon lähtus tervikliku majandusüksuse olemasolust, mis koosnes TOTAL SA-st ja TOTAL FRANCE-ist;
            
         
               —
            
            
               õiguskindluse põhimõtte ja hea halduse põhimõtte rikkumine, kuna i) TOTAL SA-le sellise rikkumise süüksarvamine, mille pani toime tema tütarettevõtja TOTAL FRANCE, põhineb uuel kriteeriumil, ja ii) vastupidi komisjoni väitele ei hinnanud ta igat juhtumit eraldi;
            
         
               —
            
            
               võimu kuritarvitamine, kuna määruse (EÜ) nr 1/2003 eesmärk on karistada ettevõtjat konkurentsieeskirjade rikkumise eest, mitte aga määrata sellele ettevõtjale võimalikult suur trahv, kaasates viimase emaettevõtja;
            
         
               —
            
            
               proportsionaalsuse põhimõtte rikkumine, kuna hagejale ja tema tütarettevõtjale määratud trahvi lõppsumma ei ole kuidagi seotud nende kaupade müügi väärtusega, mis on otsuse esemeks oleva väidetava rikkumisega seotud; ning
            
         
               —
            
            
               trahvi vähendamine, kuna väidetaval tegevusel puudus sellele komisjoni poolt süüks pandav raskus kui kestus ning kuna nii rikuti hageja kaitseõigust.